મોદી સરકારના શાસનમાં ભારત અને અમેરિકા વચ્ચેના સંરક્ષણ સંબંધોને વધુ ગતિ મળી છે. ૨૦૧૫માં બંને દેશ વચ્ચે ૧૪ અબજ ડોલરનો કારોબાર થયો હતો. બંને દેશ વચ્ચે મહત્ત્વપૂર્ણ યોજનાઓ અંગે આયોજન થઈ રહ્યું છે અને તે માટે પગલાં લેવામાં આવી રહ્યાં છે. સંયુક્ત સેના અભ્યાસ હવે બંને દેશની સેનાઓની દિનચર્યા બની ગઈ છે. લાંબી ખટપટ બાદ ગત મહિને ભારતે સૈદ્ધાંતિક રીતે ભારતમાં અમેરિકાને સૈન્ય બેઝ ખોલવાની સહમતિ આપી દીધી હતી. પોતાની નીતિને અેકબીજા સાથે આદાનપ્રદાન કરવા સાથે સંકળાયેલી આ સમજૂતી બંને દેશની નૌસેનાને મજબૂત બનાવશે. ક‌િઠન પરિસ્થિતિમાં પણ બંને દેશ અેકબીજાની મદદથી ઈંધણ તેમજ અન્ય જરૂરિયાત પૂરી પાડવા સક્ષમ બની શકશે.